# Tracey Martin

Tracey Martin (nascuda a Levin) és una política neozelandesa i diputada de la Cambra de Representants de Nova Zelanda des de les eleccions de 2011. És membre de Nova Zelanda Primer i des de l'octubre de 2013 n'és la Líder Segona.

## Inicis

Martin va néixer a Levin de mare professora de primària i pare venedor d'alcohol. Quan Martin era petita es van mudar a Auckland. Allí va realitzar els seus estudis secundaris al Col·legi de la Badia Llarga (Long Bay College). Martin ha treballat com a cambrera, hotelera i secretària.
En les eleccions locals de 2010 Martin fou elegida regidora pel Consell Comunitari de Rodney, al nord d'Auckland.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 2011-actualitat | 50 | Llista | 2 | NZ Primer |
En les eleccions generals de 2008 Martin fou la candidata de Nova Zelanda Primer a la circumscripció electoral de Rodney. Quedà en cinquè lloc amb el 4,26% del vot; en primer lloc quedà Lockwood Smith del Partit Nacional amb el 60,41% del vot. Martin no fou elegida per la llista electoral del seu partit, ja que Nova Zelanda Primer no va aconseguir arribar a la barrera electoral del 5%.
En les eleccions de 2011 de nou fou la candidata pel partit a Rodney. De nou va quedar cinquena, aquest cop amb tan sols el 3,90% del vot. En primer lloc va quedar Mark Mitchell del Partit Nacional amb el 53,54% del vot. En aquestes eleccions Nova Zelanda Primer sí va aconseguir ser elegit, al rebre el 6,59% del vot i 8 escons. Al trobar-se segona en la llista electoral del partit, Martin fou elegida diputada de llista.
El 24 d'octubre de 2013 fou elegida com a Líder Segona de Nova Zelanda Primer pels diputats del partit.

## Vida personal

Martin està casada i té tres fills.

## Referències

* 1 2 3 (anglès) «Tracey Martin Arxivat 2013-07-23 a Wayback Machine.». Nova Zelanda Primer. [Consulta: 10/06/2013.]
* 1 2 (anglès) «Tracey Martin – List member, NZ First Arxivat 2013-03-20 a Wayback Machine.». Parlament de Nova Zelanda. [Consulta: 10/06/2013.]
* 1 2 (anglès) «NZ First Deputy Leader Elected Arxivat 2013-10-29 a Wayback Machine.». Nova Zelanda Primer. [Publicació: 24/10/2013.] [Consulta: 15/11/2013.]
* ↑ (anglès) «Official Count Results -- Rodney» (2008). Comissió Electoral. [Consulta: 10/06/2013.]
* ↑ (anglès) «Final Results for the 2008 New Zealand General Election Arxivat 2012-01-29 a Wayback Machine.». Parlament de Nova Zelanda. [Publicació: 24/12/2008.] [Consulta: 10/06/2013.]
* ↑ (anglès) «Official Count Results -- Rodney» (2011). Comissió Electoral. [Consulta: 10/06/2013.]
* ↑ (anglès) «Official Count Results -- Overall Status». Comissió Electoral. [Consulta: 10/06/2013.]
* ↑ (anglès) «New Zealand First Party List 2011». Comissió Electoral. [Consulta: 10/06/2013.]
* ↑ (anglès) «Official Count Results -- Successful Candidates» (2011). Comissió Electoral. [Consulta: 10/06/2013.]

## Vegeu també

* Nova Zelanda Primer

## Enllaços externs

* (anglès) Informació sobre Tracey Martin a la pàgina web del Parlament de Nova Zelanda Arxivat 2013-03-20 a Wayback Machine.
* (anglès) Informació sobre Tracey Martin a la pàgina web de Nova Zelanda Primer Arxivat 2013-05-12 a Wayback Machine.